**Политика на Р България на сътрудничество за развитие и хуманитарна помощ през 2023 г.**

**Политиката на България на сътрудничество за развитие и хуманитарна помощ (ОПР)** е интегрална част от външната й политика и в унисон с европейската правна рамка в областта- Договора за ЕС, Европейския консенсус за развитие от 2017 г. и Европейския консенсус за хуманитарна помощ от 2008 г. Основната й цел е да подпомага страните партньори за справяне с различни предизвикателства – икономически, социални, екологични, проблеми свързани със сигурността и да допринася за изграждането на тяхната стабилност и устойчивост. В синергия с хуманитарната помощ ОПР предоставя възможност за целенасочена подкрепа за стабилизиране на страни, засегнати от конфликти и бедствия, с директна връзка към възстановяване, развитие и политически и икономически партньорства.

**Географски приоритети на българската помощ за развитие:**

Политиката за развитие на България е съобразена с основните външнополитически приоритети на страната, обусловени от географска близост, от традиционни исторически, културни и икономически връзки със страните партньори. В Средносрочната програма за помощ за развитие и хуманитарна помощ за периода 2020-24 г. са дефинирани **5 приоритетни региона, включващи 27 държави:**

* **Западни Балкани –** Албания, Босна и Херцеговина, Косово, Р Северна Македония, Сърбия и Черна гора
* **Източно партньорство** –Армения, Азербайджан, Беларус, Грузия, Р Молдова и Украйна
* **Близък изток и Северна Африка –** Ирак, Йемен, Йордания, Ливан, Мароко, Палестина, Сирия и Тунис
* **Африка на юг от Сахара –** Ангола, Етиопия, Намибия и Нигерия
* **Азия –** Афганистан, Виетнам и Монголия

**Секторните приоритети на програмата са определени в съответствие с Целите за устойчиво развитие** – осигуряване на качествено образование; качествено здравеопазване; изграждане на капацитет в подкрепа на сигурността и развитието, включително чрез подкрепа за добро управление и изграждане на гражданското общество, сигурна работа и икономически растеж; устойчиви градове и общности; борба с глада; равенство между половете; борба с климатичните промени. Специален фокус е насочен върху образованието, здравеопазването и опазването на културното многообразие, към подкрепата за демократични и отговорни институции, защита на човешките права, миграция и развитие и особено към дейностите, свързани със смекчаване на здравните, икономическите и социалните последици от пандемията от COVID-19.


**Хуманитарната помощ**  е важен компонент от българското сътрудничеството за развитие, като предоставяне на средства за адресиране на различни проблеми като природни бедствия, предизвикани от човека кризи, болести, масов глад, защита на най-уязвимите групи от цивилното население и за предотвратяване на бежанските кризи.

**Разпределение на средствата за Официалната помощ за развитие (ОПР) през 2023 г.**

Българската политика за сътрудничество за развитие и хуманитарна помощ бе повлияна от икономическите и социални последици от **кризата с COVID-19**, към което се добавиха и **негативните последици и повишените хуманитарни нужди в следствие на войната в Украйна.** Предоставената **помощ за развитие е** на обща стойност **169,7 млн. щ. долара.**

**Намалението на предоставените средства за ОПР е с около 30% от средствата, предоставени през 2022 г**., когато помощта е на обща стойност **232,20** **млн.щ.д**.



****

**Многостранно сътрудничество**

**За многостранно сътрудничество** през 2023 г. са предоставени общо **142,11**  **млн.щ.д**., като най-големият дял от **100,52** **млн.щ.д.** **са внесени във външните финансови инструменти и фондове на Европейския съюз.**

**Вноските към** **ООН** и нейните агенции са в размер на **2,33 млн.щ.д**.

България е изплатила **37,81 млн.щ.д**. към международни финансови институции от **Групата на Световната банка.**

Внесените в **други международни организации** средства са в размер на **1,45 млн.щ.д.,**

**Двустранно сътрудничество**

За 2023 г. за двустранно сътрудничество България е предоставила средства в общ размер от **27,61 млн.щ.д.**

**За хуманитарна помощ по двустранна линия България** е предоставила **26,50 млн.щ.д**., от които:

* **От тях 23,99 млн. щ.д. са за издръжка на бежанците и разселените лица от Украйна в България**
* **0,16 млн.щ.д.** - **хуманитарна помощ за Украйна**
* **0,93 млн. щ.д. спешна хуманитарна помощ във връзка със силното земетресение на 6 февруари 2023 г. на територията на Турция и Сирия**
* **0,47 млн.щ.д. - принос към Механизма на ЕС за бежанците в Турция**, а останалите са за целеви доброволни вноски за справяне с хуманитарните кризи в Сирия, Афганистан и Йемен.

За проекти за развитие по двустранна линия за изграждане на административен капацитет и социално значима инфраструктура в страните от Западните Балкани, Черноморския регион, Африка, Йордания и Виетнам са предоставени **1,08 млн.щ.д**.

**Най-големите 10 получатели на ОПР през 2023 г.** **са** **Турция, Република Северна Македония,** **Украйна, Сирия, Република Молдова, Република Молдова, Монголия, Босна и Херцеговина, Афганистан и Косово.**

**Средства за безвъзмездна финансова помощ, управлявани от Министерството на външните работи на България**

**МВнР управлява 6 млн. лв. от средствата за Официална помощ за развитие през 2023 г.** **Тези средства се разходват за безвъзмездно финансиране на проекти за развитие, хуманитарна помощ и вноски към международни организации.** Останалите средства са предоставени от други министерства: Министерство на финансите, Министерство на земеделието и храните, Министерство на околната среда и водите, Министерство на труда и социалната политика и Министерство на здравеопазването и за вноски към външните финансови инструменти и фондове на Европейския съюз.


**Финансиране на проекти по двустранна линия**

**През 2023 г. България подпомогна 16 страни по линия на официалната помощ за развитие с 1 950 хил.лв.,** **за финансиране на 59 проекта** в страни от Западните Балкани, Източното партньорство, Азия, Близкия изток и Африка, в следните области:

* стимулиране на социално-икономическо развитие с акцент върху реформи в публичния сектор, защита на правата на човека и върховенството на закона;
* постигане качествено, всеобхватно и модерно образование;
* повишаване качеството на здравеопазване;
* социална интеграция и укрепване на гражданското общество

**За страните-партньори от Западните Балкани** са предоставени **944 630 лв.** за изпълнението на **28 двустранни проекта**. **Чрез осъществените проекти в Западните Балкани бе оказана и подкрепа за европейската перспектива на страните от региона**. България участва и в Европейския фонд за демокрация, по линия на страните от Западните Балкани, с доброволен принос в размер **97 792 лв.**

В изпълнение на Рамковото споразумение между Министерството на външните работи на Република България и Специализирания институт на Франкофонията за администрация и мениджмънт (СИФАМ) чрез Университетската агенция на Франкофонията (УАФ) за предоставяне на безвъзмездна финансова помощ за отпускане на 45 стипендии за чуждестранни студенти от страните в Западните Балкани през 2023 г. бяха изплатени **29 337** лева.




**Република Северна Македония**

* По двустранна линия през 2023 г. в РС Македония са изплатени 382 475 лв. по 13 проекта от текущите 29 проекта за развитие, финансирани в рамките на периода 2020 – 2023 г.
* Проектите са в подкрепа на достъпа до качествено здравеопазване и услуги на уязвими социални групи, опазване на културното многообразие, изграждане на капацитет в подкрепа за добро управление и изграждане на гражданското общество.


**Република Сърбия**

* През 2023 г. за финансиране на проекти за развитие в Сърбия са изплатени 217 257 лв. по 11 проекта от текущите 14 проекта за развитие, финансирани в рамките на периода 2020 – 2023 г.
* Проектите са насочени към подобряване на здравеопазването - повишаване на достъпността на специализираната здравна помощ за жителите на малките и селски райони, осигуряване на приобщаващо и качествено образование и подобряване на училищната инфраструктура, повишаване на административния капацитет с цел укрепване на върховенството на закона, демократичното управление и насърчаване на гражданското общество и участието на младите хора в процеса на вземане на решения.



**Албания**

* По двустранна линия през 2023 г. в Албания са изплатени 19 558 лв. по 1 проект от текущите 2 проекта за развитие.
* Проектът е насочен към изграждане на капацитет на местната власт и общностите на националните малцинства за добро управление, участие и граждански отговор за зачитане и изпълнение на правата и нуждите на тази общност.



**Босна и Херцеговина**

* През 2023 г. в Босна и Херцеговина са изплатени 140 000 лв. по 4 проекта от текущите 6 проекта за развитие, финансирани в рамките на периода 2020 – 2023 г.
* Проектите са насочени към повишаване качеството на образованието чрез подобряване на условията на обучителния процес в училища и детски градини.


**Косово**

* През 2023 г. в Косово са изплатени 89 264 лв. по 3 проекта за развитие, финансирани в края на 2022 г.
* Проектите са насочени към осигуряване на приобщаващо и качествено образование, вкл. подобряване на училищната инфраструктура.




**Черна гора**

* През 2023 г. в Черна гора са изплатени 96 076 лв. по 2 проекта за развитие, финансирани в края на 2022 г.
* Проектите са насочени към подпомагане в сферата на образованието и здравеопазването, вкл. чрез подобряване на инфраструктурата.




**За страните-партньори от Източното партньорство** през 2023 г. са извършени плащания в размер на **420 084** **лв.** за изпълнението на 16 двустранни проекта.




**Украйна**

* Започналата през м. февруари 2022 г. война на Русия срещу Украйна забави, отложи или спря изпълнението на финансираните в предходни години проекти за развитие в Украйна.
* През 2023 г. е предоставена официална помощ за развитие чрез целева вноска към извънбюджетната Програма на ОССЕ за подкрепа на Украйна за финансиране на проект "Оценка на въздействието и разработване на стратегия за възстановяване на околната среда" в размер на 88 012 лева.




**Молдова**

* По двустранна линия през 2023 г. в Молдова са изплатени 240 480 лв. по 7 проекта от текущите 8 проекта за развитие, финансирани в рамките на периода 2020 – 2023 г.
* Финансираните проекти са в подкрепа за качествено и модерно образование, включително чрез подобряване на образователна инфраструктура и подобряване на условията и достъпа до образование и защита на културното многообразие и насърчаване на междукултурното разбирателство.




**Грузия**

* През 2023 г. за Грузия са изплатени 79 659 лв. по 4 проекта за развитие, финансирани в края на 2022 г.
* Проектите са в подкрепа за качествено, всеобхватно и модерно образование, включително чрез подобряване на образователна инфраструктура и подобряване на условията и достъпа до образование и подкрепа за изграждането и развитието на капацитет в сферата на демократизацията, доброто управление и правата на човека, със специално внимание към децата, жените, хората с увреждания и други уязвими групи.



**Армения**

* През 2023 г. за Армения са изплатени 73 956 лв. по 4 проекта за развитие, финансирани в края на 2022 г.
* Проектите са в повишаване на качеството на здравеопазването, вкл. чрез подобряване на инфраструктурата и на подготвеността за отговор на пандемии и повишаване на качеството на образованието, вкл. чрез подобряване на образователната инфраструктура.



**Азербайджан**

* През 2023 г. за Азербайджан са изплатени 29 990 лв. по проект „България помага“ проект за подкрепа на общественото образование в Азербайджан на Асоциацията SOS Детски селища в Азербайджан, финансирани в края на 2021 г.

**За региона на Близкия изток и Северна Африка** са предоставени **75 678 лв.** за изпълнение на 6 проекта.

През 2023 г. средства по ОПР бяха предоставени и по Споразумението между **МОН на Република България и Министерството на образованието, културата и науката на Монголия** за реализация на стипендиална програма в областта на аграрните науки за обучение на монголски студенти в български държавни висши училища – **165 495 лв.**

**Проекти за развитие, изпълнявани от български институции през 2023 г.:**

* **Финансиране са получили 2 проекта на Дипломатическия институт** за изграждане на структура, занимаваща се с обучителна и публична дейност, към Министерство на външните работи и европейската интеграция на Р Молдова и за провеждане на специализиран семинар по енергийна и климатична дипломация за представители на държавите от Западните Балкани и Черноморско-Кавказкия регион.
* **Съвместно изпълнение на проекти с Япония в съответствие с японската Инициатива за Западните Балкани**. Реализира се проект за обучение на малкия и среден бизнес по управленски умения в Босна и Херцеговина, изпълняван от УНСС.

**Предоставената хуманитарна помощ от бюджета на МВнР** през 2023 г. възлезе на обща стойност от **3 692 804 лв.**

Помощта за **Сирия** е в размер общо на **248 110** лева, от които:

* **97 791 лева (50 хил. евро)** са предоставени чрез **Детския фонд на ООН (УНИЦЕФ)**
* **60 000** лева за реализирането на проект на **Фонда на ООН за населението (UNFPA)** в областта на защита от насилие, основано на пола, в изпълнение на заявеният от България финансов принос в рамките на Международната донорска конференция „Заедно за народите в Турция и Сирия”, проведена на 20 март 2023 г. в Брюксел.
* **90 294** лева безвъзмездна хуманитарна помощ в натура във връзка със силното земетресение на 06.02.2023 г.

Във връзка със силното земетресение на 6 февруари 2023 година на територията на Република Турция и поисканото съдействие от правителството на страната, България предостави на **Турция** хуманитарна помощ в натура в размер на **1 599 569** лв.

Хуманитарна помощ за **Турция** в размер на **140 000 лв**. бе предоставена чрез **Програмата на ООН за развитие** в изпълнение на заявеният от България финансов принос в рамките на Международната донорска конференция „Заедно за народите в Турция и Сирия”, проведена на 20 март 2023 г. в Брюксел.

България участва също в **Механизма на ЕС за сирийските бежанци в Турция** с две вноски към механизма за 2023 г. на обща стойност **844 500** лв.

Помощта за **Афганистан** е в размер на **136 908** лева и е предоставена **чрез Върховния комисариат на ООН за бежанците (ВКБООН)** за прилагане на Всеобхватната рамка за отговор на бежанската криза в Афганистан.

Отпуснати бяха и **136 908 лв.** (70 000 евро) към **Върховния комисариат на ООН за бежанците** за участие в регионалната инициатива на Екип Европа в подкрепа на афганистанските бежанци в **Ислямска република Иран**.

За **Ирак** са предоставени средства в размер на **97 791** лева (50 хил. евро) по тематичния апел на **Международния комитет на Червения кръст за хора с увреждания**, предоставен под формата на хуманитарна помощ за Ирак.

За **Йемен** бе отпусната помощ в размер от **97 791** лева чрез Световната продоволствена програма за справяне с тежката продоволствена криза в страната.

Чрез Световната продоволствена програма хуманитарна помощ в размер на **97 792 лева** (50 хил. евро) беше отпусната още за **Армения.**

Предоставената хуманитарна помощ за **Украйна** е в размер на **293 375** лева, от които:

* **97 792** лева (50 000 евро) към **Бюрото на ООН за координиране на хуманитарните дейности (OCHA)** в полза на Хуманитарния фонд за Украйна;
* **97 792** лева (50 000 евро) към **Детския фонд на ООН (УНИЦЕФ)**;
* **97 792** лева (50 000 евро) към **Международния комитет на Червения кръст** (тематичен апел за хора с увреждания).

**За Доброволни вноски към различни международни организации** от бюджета за 2023 г. са изплатени общо **416 248** лева:

* **195 583 лева** (100 000 евро) към Агенцията на ООН за подпомагане на палестинските бежанци;
* **97 792 лева** (50 000 евро) към Международната агенция за атомна енергия за реализиране на проект „*Zoonotic Disease Integrated Action”;*
* **54 198 лв.** (30 000 щ. д.) към редовния бюджет на Службата на Върховния комисар на ООН по правата на човека;
* **29 338 лв.** (15 000 евро) към основния бюджет на Централния фонд на ООН за реакция при спешни ситуации;
* **19 558 лв.** (10 000 евро) към Департамента по политически въпроси и мироизграждане на ООН (направление „Жени, мир и сигурност“);
* **39 117 лева** (20 000 евро) към Доверителния фонд на жертвите към Международния наказателен съд за финансиране по Програмата за Демократична република Конго.